
Fridericus Kitschelius 
S. P. D. 

Reverendissimo Patri Marchi 
CoUegii Romani Socio Celeberrimo. 

In ea qaam nuper ad te, vir gravissime idemque huma- 
Bissime, commentationem transmisi de fictilibus litteratis 
Latinorum antiquissimis editam, cum in casuum formas, 
quae sunt OS et OM prò VS et VM, oratio inciderei, de quibns 
quidem pauUo ante explicatlus disserueram in principio volu- 
minis IX. Musei nostri philologici, haec scribebam p. 16 sq, 
qnae infra posni: 

'Ybi quod iam initio sexti saeculi desiisse illamm usum 

formarum negavi, eo rectius feci quo commodiore eiu» 

rei argumento uti potueram ex inscriptione statua* 

aereae Musei Kircheriani petito, quae haec est: CPOM- 

PONIQVIBIOPOS, sic ut apparet dispescenda: CTOM- 

P0NrQVIEIna"OPOS: in qua legenda muHimodis olim 

erratum est. De qua quod indicare confidenter possum, 

singulari beneficio Eeverendissimi Patris Marci effectum 

est, cuius liberalitati summae cum cura delineatum 

exemplum debeo. Eam igitur epigraphen qui teste 

0. lahnio [de cista Ficoron.] p. 61 sq. primus recte 

interpretatus est Henricus Brunnins meus, subtili eadem- 

que percommoda observatione monuit de Quirina tribù 

anno demum DXIII. facta. Vnde buie ipsi tempori 

aliquantum etiam superstitem fuisse OPOS prò OPVS 

scripturam cum similibus apparet.' 

Vides quam in te grato animo fuerim: et tamen non satis 

me grato fuisse sero intellexi. Quam enim nulla culpa mea, 

sed alieno testimonio confisus ad alium laudem rettuli, eam 

nunc amici Romani me certiorem faciunt totam tibi deberi, 

cuius et cura fideque vera lectio tituli obscurioris explorata 

sit, et acumino doctrinaque interpretatio inventa ad tempora 

linguae describeiMla utilissima. Bedire igitur ad te tamquam 
postliminio volo, quae tva fuere a principio: quae quidem a 
TE aliquantisper abalienata eo aegrius fero, quo et gratiora 
benivolentiae officia tvae identidem ipse expertus sum et 
suaviorem modestiam ab omni praeterquam veritatis ambitione 
seiunctam omnes norunt atque deamant. 

Ita postquam religioni satis factum est, unum ut ex te 
quaeram res ipsa postulat. Pusillum est, nec tamen neglegen- 
dum, quod QVIRIOPOS in eo qnod tibi ipsi acceptum refero 
exemplo ego legere visus sum, QVIK'OPOS profertur ab aucto- 
ribus lectionis tvae. Fateor pauUulo breviorem eam lineolam 
esse quam I litteram interpretatus sum: sed eandem tamen 
idem video pauUo longiorem esse quam quae satis tuto prò 
interpungendi nota habeatur. uod cum ita esset, ut illam 
potius viam inirem hoc me movebat, quod ne post POMPONI 
quidem quicquam interpunctionis interiectum est. Hoc igitur 
quale sit ut facili negotio si voles coram dispicies, ita novo 
hoc comitatis documento non mediocriter cum memet tum 
communia studia, quibus tanto et decori et honori es, tibi 
devincies. Vale. Datum Bonnae ad Rhenum Id. Mai. a. 
CIOJOCCCLVn. 



